b'\n_START_ARTICLE_\nThe Beginning of the End (Lost)\n_START_SECTION_\nP\xc3\xa5 \xc3\xb8en\n_START_PARAGRAPH_\nDesmond Hume (Henry Ian Cusick) fort\xc3\xa6ller gruppen p\xc3\xa5 stranden om Charlie Paces (Dominic Monaghan) d\xc3\xb8d, inklusiv hans sidste besked: "Not Penny\'s Boat," og der opst\xc3\xa5r en diskussion ved risikoen om at kontakte Jack Shephard (Matthew Fox) og hans flok over radioen. Konklusionsvist forlader de stranden med v\xc3\xa5ben og fakler, for at m\xc3\xb8des med Jacks gruppe, og overlevere beskeden uden eventuel aflytning af radiofrekvensen._NEWLINE_Det lykkedes den s\xc3\xa5rede Naomi Dorrit (Marsha Thomason) at kravle ind i junglen, og iscenes\xc3\xa6tte et falsk spor; Kate Austen (Evangeline Lilly) og Jack diskuterer muligheden, og da de ikke bliver enige tager Kate sagen i egen h\xc3\xa5nd og stj\xc3\xa6ler radioen fra Jack, mens de krammer. Jack, Danielle Rousseau (Mira Furlan) og Benjamin Linus (Michael Emerson) g\xc3\xa5r ad et spor der ender blindt, altimens er Kate g\xc3\xa5et ad det korrekte spor, hvor hun konfronteres med en kniv for halsen af Naomi. Naomi forlanger radioen udleveret, med hvilken hun kontakter sine kollegaer, kort f\xc3\xb8r hun d\xc3\xb8r; Inden sin d\xc3\xb8d, n\xc3\xa5r hun at \xc3\xa6ndre essentielle indstillinger p\xc3\xa5 telefonen, og bekendtg\xc3\xb8re sin s\xc3\xb8skendek\xc3\xa6rlighed til s\xc3\xb8steren._NEWLINE_Hurley falder bagud p\xc3\xa5 turen gennem junglen og separeres fra gruppen. Han finder Jacobs kabine, og da han kigger ind ad et hul ser han en rokkende l\xc3\xa6nestol, og umiddelbart efter dukker et \xc3\xb8je op, kun centimeter fra Hurleys ansigt. Hurley flygter, men finder sig selv foran en tilsvarende kabine. Han falder om i gr\xc3\xa6sset og overraskes af Locke. Locke overtaler Hurley til at lytte til Charlies besked, og dermed skaber han mistillid til de nye mennesker, der vides p\xc3\xa5 vej til \xc3\xb8en._NEWLINE_Hurley og Locke genforenes med James "Sawyer" Ford (Josh Holloway), Juliet Burke (Elizabeth Mitchell), Bernard Nadler (Sam Anderson), Jin-Soo Kwon (Daniel Dae Kim), Sayid Jarrah (Naveen Andrews) og Desmond. De andre overlevende kommer til cockpittet, og Hurley fort\xc3\xa6ller Claire Littleton (Emilie de Ravin) om Charlies tragiske d\xc3\xb8d. Jack sl\xc3\xa5r Locke omkuld, og tager ham p\xc3\xa5 skudhold. Han trykker aftr\xc3\xa6kkeren p\xc3\xa5 hvad han m\xc3\xa5 erfare er en ikke-ladt pistol. Bagefter, fort\xc3\xa6ller Locke at de alle er i stor fare, og hvis de vil overleve, s\xc3\xa5 m\xc3\xa5 de f\xc3\xb8lge med ham til The Barracks. Hurley, Claire, Aaron, Danielle, Ben, Alex (Tania Raymonde), Karl (Blake Bashoff) og Sawyer forener sig med Locke. Senere, m\xc3\xb8der Kate og Jack Daniel Faraday (Jeremy Davies), der netop er ankommet p\xc3\xa5 \xc3\xb8en.\n_START_SECTION_\nFlashforward\n_START_PARAGRAPH_\nHurley p\xc3\xa5gribes af politiet efter hasarderet k\xc3\xb8rsel; En begivenhed Jack f\xc3\xb8lger p\xc3\xa5 tv. Under anholdelsen r\xc3\xa5ber Hurley at betjentene ikke ved hvad de g\xc3\xb8r, og at han en af "the Oceanic Six." P\xc3\xa5 stationen afh\xc3\xb8res han af Ana Lucia Cortez\' (Michelle Rodriguez) tidligere partner ved politiet, der ved samme lejlighed sp\xc3\xb8rger til hendes befindende. Hurley p\xc3\xa5st\xc3\xa5r aldrig at have m\xc3\xb8dt hende. Da betjenten forlader lokalet, lader han Hurley gense overv\xc3\xa5gningsvideoen, visende at noget skr\xc3\xa6mmer Hurley i en kiosk, hvorefter han panisk flygter. Hurley kigger i en spejlning og ser en hallucination af en dykker der smadrer vinduet, og rummet der hastigt fyldes med vand. Han f\xc3\xa5r at angstanfald og betjenten modtager positiv feedback p\xc3\xa5 id\xc3\xa9en om at han genindl\xc3\xa6gges p\xc3\xa5 en mental institution._NEWLINE_Tilbage p\xc3\xa5 institutionen f\xc3\xa5r Hurley bes\xc3\xb8g af en mand i jakkes\xc3\xa6t, der p\xc3\xa5st\xc3\xa5r at v\xc3\xa6re fra Oceanic Airlines \xe2\x80\x93 Matthew Abbadon (Lance Reddick). Han kommer angiveligt for at tilbyde Hurley en opgradering p\xc3\xa5 institutionen; Et tilbud Hurley suspekt afsl\xc3\xa5r. Hans mist\xc3\xa6nksomhed kun vokser overfor den fremmede, da Abbadon ikke kan fremvise visitkort og i stedet sp\xc3\xb8rger indtil "dem." Hurley bryder ud i panik, men da alle vender sig for at se hvem der skr\xc3\xa6mte ham, er den fremmede allerede borte._NEWLINE_Senere, mens Hurley maler udend\xc3\xb8rs, ser han Charlie for sig. De f\xc3\xb8rer en kort samtale, hvori Charlie bekendtg\xc3\xb8rer sin viden om egen d\xc3\xb8d, da han sv\xc3\xb8mmede ned til The Looking Glass. Hurley lukker \xc3\xb8jnene, t\xc3\xa6ller til fem og ser Charlie er forsvundet._NEWLINE_I det sidste flashforward spiller Hurley basketball, da Jack kommer for at bes\xc3\xb8ge ham. De tager begge et par skud, og imens fort\xc3\xa6ller Jack at han er kommet for at se hvordan Hurley har det, og at han har t\xc3\xa6nkt sig at gro et sk\xc3\xa6g. Hurley er imidlertid ikke sikker p\xc3\xa5 at Jack kun er kommet for at tjekke op p\xc3\xa5 ham, men mest af alt for at sikre sig at Hurley ikke "fort\xc3\xa6ller det." Han undskylder samtidig at han gik med Locke, den regnfulde aften de overlevende stod og skulle v\xc3\xa6lge side. Hurley tilf\xc3\xb8jer sine overvejelser om at vende tilbage til \xc3\xb8en, men Jack ben\xc3\xa6gter frusteret og st\xc3\xa6digt at det nogensinde kan ske.\n_START_SECTION_\nProduktion\n_START_PARAGRAPH_\nUnder castingen anvendte man falske navne og professioner for at reducere antallet af spoilers. Lance Reddick blev fortalt at han auditionerede efter rollen som "Arthur Stevens," og ikke Matthew Abbadon. "Matthew" og "Abbadon" blev afsl\xc3\xb8ret som s\xc3\xa6son 4-hints in alternate reality gamet Find 815. Forfatterne valgte "Abbadon," efter at have l\xc3\xa6st en Wikipedia-artikel om ordet, og erfaret at det betyder "et sted med destruktion". Forfatter-producerne havde desuden oprindeligt \xc3\xb8nsket Reddick til at spille Mr. Eko i anden s\xc3\xa6son. Jeremy Davies blev casted fordi han er en af forfatter-producernes favoritskuespillere, og var desuden oprindeligt planlagt til kun at have en tilbagevendende rolle_NEWLINE_Adskillige titler blev foresl\xc3\xa5et til afsnittet. Den endelig titel, "The Beginning of the End," refererer til Bens replik i "Through the Looking Glass," hvor han advarer Jack med at hans kontakt til folkene p\xc3\xa5 fragtskibet er "begyndelsen p\xc3\xa5 afslutningen."  Optagelserne begyndte 17. august 2007 og sluttede omkring 7. september. Garcia f\xc3\xb8lte "en smule pres" fordi han havde hovedrollen i afsnittet, men tilf\xc3\xb8jer at han ogs\xc3\xa5 var meget begejstret fordi det var en anderledes s\xc3\xa6sonpremiere, som fans med god sandsynlighed ville acceptere. P\xc3\xa5 institutionen ses Hurley male et billede af en inuit i iglo. Dette billede er lavet af Garcia selv. Da afsnittet blev sendt var Christian at finde i Jacobs hytte, men den samme scene blev ogs\xc3\xa5 filmet hvor Hurley var deri. Ydermere, da forh\xc3\xb8rsscenen blev filmet var Garcia ikke klar over at Charlie ville sv\xc3\xb8mme igennem ruden i det f\xc3\xa6rdige produkt. Charlies sv\xc3\xb8mmetur blev f\xc3\xb8rst optaget flere uger efter de oprindelige optagelser, samtidig med produktionen af "Meet Kevin Johnson" og Lost: Missing Pieces i november 2007. Scenen blev filmet med stuntdoublen Jake Kilfoyle ved Looking Glass-settet._NEWLINE_De fleste Lost-afsnit indeholder "krydsreferencer" og "p\xc3\xa5ske\xc3\xa6g" \xe2\x80\x93 elementer der med intention er tillagt som reference til seriens mytologi, og "The Beginning of the End" er ingen undtagelse. Til trods for at v\xc3\xa6re d\xc3\xb8d, optr\xc3\xa6der Christian nogle sekunder i Jacobs hytte, dog uden dialog. "Big Mike" \xe2\x80\x93 Ana Lucias tidligere makker \xe2\x80\x93 optr\xc3\xa6der i hendes centriske afsnit, "Collision," og i Hurleys flashforward. Randy Nations \xe2\x80\x93 tidligere arbejdsgiver for Locke og Hurley \xe2\x80\x93 filmer i et par sekunder Hurleys arrestation. Da Hurley hallucinerer at Charlie har "de har brug for dig" skrevet p\xc3\xa5 sin h\xc3\xa5nd, er det n\xc3\xb8jagtig hvad Charlie siger gennem dialog, senere i afsnittet\n_START_SECTION_\nModtagelse\n_START_PARAGRAPH_\nRobert Bianco fra USA Today skriver at serien "vender tilbage med [et] hjertestoppende, perfekt sammensat afsnit ... Lost er en oase i en strejkeramt TV-\xc3\xb8rken." Adam Buckman fra New York Post giver afsnittet fire stjerner. Maureen Ryan fra Chicago Tribune n\xc3\xb8d ethvert \xc3\xb8jeblik, og bem\xc3\xa6rkede at der ikke er nogen fejl. Diane Werts fra Newsday kalder afsnittet "superb" og "sindsygt underholdende," og konkluderer afslutningsvist at Lost synes at have fundet sig selv. Tim Goodman fra San Francisco Chronicle kalder b\xc3\xa5de "The Beginning of the End" og "Confirmed Dead" for "rutscheture med hurtig action og afsl\xc3\xb8ringer, som er godt at se. Matthew Gilbert fra The Boston Globe pointerer at "Lost stadig kan f\xc3\xa5 pulsen til at stige og hjernen til at kilde ... og forbliver en af tvs mest gribende serier". Alan Sepinwall fra The Star-Ledger var usikker p\xc3\xa5 "om Lost nogensinde vil give svar p\xc3\xa5 sine mange, mange mysterier \xe2\x80\xa6 men n\xc3\xa5r det er s\xc3\xa5 skr\xc3\xa6mmende, underholdende, medrivende sp\xc3\xa6ndende som disse to episoder, s\xc3\xa5 er [han] okay med d\xc3\xa9t". I mindre positive anmeldelser, kalder Rodney Ho fra The Atlanta Journal-Constitution afsnittet for "en tilfredsstillende tilbagevenden med en udm\xc3\xa6rket fordeling af drama og "pathos" ... [der] giver nok afsl\xc3\xb8ringer til at holde fansene sultne efter mere", og David Hinckley fra Daily News giver afsnittet tre ud af fire mulige stjerner._NEWLINE_Brian Lowry fra Variety siger at "Lost glider ned som en velkomstdrink, mens scripted tv g\xc3\xa5r i sort," og tilf\xc3\xb8jer at afsnittet er gavmild med gode scener omhandlende de mere oversete roller. Mark Medley fra National Post kalder afsnittet "en brilliant s\xc3\xa6sonpremiere" med adskillige "k\xc3\xa6be-tabende elementer". Jeff Jensen fra Entertainment Weekly f\xc3\xb8ler at premieren var "mindblowing" og rummede godt arbejde af Jorge Garcia. Kristin Dos Santos fra E! kalder det "s\xc3\xa5 godt skrevet, produceret, spillet og instrueret at det f\xc3\xb8les som en film". Shawna Malcolm fra TV Guide beskriver de f\xc3\xb8rste fire afsnit som v\xc3\xa6rd at vente p\xc3\xa5 og f\xc3\xb8lelsesm\xc3\xa6ssigt tilfredsstillende.  Bruce Fretts fra TV Guide svarede positivt p\xc3\xa5 Reddicks optr\xc3\xa6den. Chris Carabott fra IGN giver afsnittet 9.1/10, og forklarer at det er "en god start p\xc3\xa5 hvad lover at blive en sp\xc3\xa6ndende s\xc3\xa6son 4,".  LTG fra Television Without Pity gav det karakteren "A\xe2\x80\x93" mens  Jon Lachonis fra UGO giver karakten A+.  Oscar Dahl fra BuddyTV skriver at "afsnittet er mere eller mindre et mesterv\xc3\xa6rk".'